Atik džamija
<s>Atik džamija u Bijeljini (Stara džamija, Carska džamija ili Sultan Sulejmana Zakonodavca), nalazi se u centru Bijeljine, Bosna i Hercegovina.</s><s>Proglašena je za nacionalni spomenik BiH.</s><s>Komisija za očuvanje nacionalnih spomenika, na sjednici održanoj od 6. do 12. maja 2003. godine je donijela odluku da se džamija proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća), Dubravko Lovrenović, Ljiljana Ševo i Tina Wik.</s>

<s>Historija 
Džamija je sagrađena  između 1520. i 1566. godine.</s><s>U tursko-austrijskom ratu od 1716 do 1718. godine, Bijeljinci su, nemajući tvrđave, koristili džamiju kao odbrambeni bastion.</s><s>Austrijanci su zauzeli Bijeljinu i ostali tu sve do Beogradskog mira 1739. godine.</s><s>Prema nekim izvorima džamija i hamam su tada bili teško oštećeni.</s><s>Džamija je odmah nakon pada Bijeljine pretvorena u katoličku crkvu i sve od 1718. do 1739. godine Atik džamija je služila kao katolička crkva.</s>

<s>Beogradskim mirom Bijeljina je ponovo došla pod vlast Osmanskog carstva.</s><s>Tada je obnovljena i sagrađena je drvena munara.</s><s>Godine 1893. je izgrađena nova munara, a 1912. godine je povišena za još 10 m i dodata je još jedna šerefa.</s>

<s>Objekat Atik džamija i turbe su u potpunosti srušeni 1993. godine.</s><s>Obnova džamije je započela 2002. godine a otvorenje obnovljene džamije obavljeno je 16. augusta 2014. godine.</s>

<s>Opis 
Atik džamija spada među ljepše jednoprostorne džamije u Bosni i Hercegovini.</s><s>Unutrašnje dimenzije iznose 11,5 x 21,5 m sa zidovima debljine 1,0 m. Visina do strehe je 7,55 m, a visina munare 30,50 m.</s>

<s>Ulaz je na sjeverozapadnoj strani.</s><s>Mahfilu se pristupa iz ulaznog prostora sofa, preko zavojitog drvenog stepeništa, pozicioniranog uz unutrašnju stranu sjeveroistočnog zida desno od ulaznih vrata.</s><s>Na toj istoj strani ispod mahfila se nalaze vrata za munaru koja je u osnovi osmougaona, a pri vrhu, iznad druge šerefe, prelazi u krug.</s><s>Završava se alemom.</s><s>Ima dvije šerefe.</s><s>To je bila prva džamija izgrađena sa takvom munorom u Bosni I Hercegovini.</s><s>U centru munare su spiralne drvene stepenice koje vode do šerefe.</s>

<s>Literatura 
 Mehmed Mujezinović - Islamska epigrafika Bosne i Hercegovine</s>

<s>Reference</s>

<s>Vanjski linkovi</s>

<s>Džamije u Bijeljini
Nacionalni spomenici u Bijeljini</s>

